CELEX: 32013R1062
Language: hu
Date: 2013-10-30 00:00:00
Title: A Bizottság 1062/2013/EU végrehajtási rendelete ( 2013. október 30. ) az építési termékek európai műszaki értékelésének formátumáról

31.10.2013   
            
            
               HU
            
            
               Az Európai Unió Hivatalos Lapja
            
            
               L 289/42
            
         A BIZOTTSÁG 1062/2013/EU VÉGREHAJTÁSI RENDELETE
   (2013. október 30.)
   az építési termékek európai műszaki értékelésének formátumáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 26. cikke (3) bekezdésére,
   az Építésügyi Állandó Bizottsággal folytatott konzultációt követően,
   mivel:
   
               (1)
            
            
               Az európai műszaki értékelésekre azért van szükség, hogy e dokumentumok alapján az építési termékek gyártói teljesítménynyilatkozatot állíthassanak ki a harmonizált szabványok által nem, vagy nem teljes körűen szabályozott építési termékekről.
            
         
               (2)
            
            
               A 305/2011/EU rendelet 26. cikkének (2) bekezdése az európai műszaki értékelések tartalmára vonatkozó követelményeket állapít meg. Mivel az üzemi gyártás-ellenőrzési rendszerre vonatkozó elveket a megfelelő európai értékelési dokumentumok határozzák meg, az európai műszaki értékelésnek csak azokat a műszaki részleteket kell tartalmaznia, amelyek meghatározása az európai értékelési dokumentum elveinek értelmében ezen a szinten szükségesnek mutatkozik a teljesítményállandóság értékelésére és ellenőrzésére szolgáló rendszer végrehajtásához.
            
         
               (3)
            
            
               Tekintettel az érintett építési termékek sokféleségére, a szóban forgó termék műszaki leírásának módját kellőképpen rugalmasan kell meghatározni az európai műszaki értékelés formátumában.
            
         
               (4)
            
            
               A termék teljesítményének az európai műszaki értékelésben történő megadását illetően is kellő rugalmasságot kell biztosítani annak érdekében, hogy a gyártó egybefüggően és pontosan le tudja írni a termék teljesítményét a teljesítménynyilatkozatban, amely az említett értékelésen alapul.
            
         
               (5)
            
            
               A termékkel kapcsolatos bizalmas műszaki információk védelmében lehetővé kell tenni a gyártó számára, hogy jelezhesse a műszaki értékelést végző illetékes szerv számára, hogy a termékleírás mely részei bizalmas jellegűek, és ennélfogva nem tehetők közzé az európai műszaki értékeléssel együtt. A bizalmas információkat külön mellékletek formájában kell csatolni az említett európai műszaki értékelésekhez.
            
         
               (6)
            
            
               Az építési termékek belső piaca hatékonyságának és a teljes európai építőipari ágazat versenyképességének fokozása érdekében az európai műszaki értékeléseket haladéktalanul ki kell állítani azoknak a gyártóknak, akik ezt kérik,
            
         ELFOGADTA EZT A RENDELETET:
   1. cikk
   Az európai műszaki értékelés formátumát a melléklet határozza meg.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 88., 2011.4.4., 5. o.
   
      MELLÉKLET
      
         EURÓPAI MŰSZAKI ÉRTÉKELÉS
      
      Száma: …, kelt … [dátum]
      
         Általános rész
      
      
                  1.
               
               
                  A műszaki értékelést végző azon szerv, amely az európai műszaki értékelést kiállította:
                  …
               
            
                  2.
               
               
                  Az építési termék kereskedelmi neve:
                  …
               
            
                  3.
               
               
                  Az a termékcsalád, amelybe az építési termék tartozik:
                  …
               
            
                  4.
               
               
                  Gyártó:
                  …
               
            
                  5.
               
               
                  Gyártó üzem(ek):
                  …
               
            
                  6.
               
               
                  Ez az európai műszaki értékelés … oldalból áll, és … mellékletet tartalmaz, amely(ek) az értékelés elválaszthatatlan részét képezi(k).
                  A(z) … melléklet(ek) bizalmas információkat tartalmaznak, tehát nem képezheti(k) az európai műszaki értékelés részét, amikor azt közzéteszik.
               
            
                  7.
               
               
                  Ezen európai műszaki értékelés kiállítása a 305/2011/EU rendeletnek megfelelően történt, a következők alapján: … …
               
            
         Különös részek
      
      
                  8.
               
               
                  A termék műszaki leírása:
                  …
               
            
                  9.
               
               
                  A rendeltetésszerű használat(i módok) leírása a vonatkozó európai értékelési dokumentum (a továbbiakban: EAD) alapján:
                  …
               
            
                  10.
               
               
                  A termék teljesítménye és az annak értékeléséhez használt módszerek referenciái:
                  …
               
            
                  11.
               
               
                  A teljesítményállandóság értékelésére és ellenőrzésére alkalmazott rendszer (a továbbiakban: AVCP), a jogalapra való hivatkozással:
                  …
               
            
                  12.
               
               
                  Az AVCP rendszer végrehajtásához szükséges műszaki részletek, a vonatkozó EAD-ban előírtak szerint:
                  …
               
            Kiállította: …-ban/-ben, 20.... …/…-án/-én
      (kiállító hatóság neve) …
      
         Melléklet (ek)